હરિયાણા પોલીસે ડેરા સચ્ચા સૌદાના પ્રમુખ ગુરમીત રામ રહીમ સિંહની દત્તક પુત્રી હનીપ્રીત સિંહ વિરુદ્ધ લુકઆઉટ નોટિસ જાહેર કરી છે. હનીપ્રીત પર આરોપ છે કે, તેણે બાબા રામ રહીમને અદાલતથી ભગાડવાનું ષડયંત્ર રચ્યું હતું. હનીપ્રીતની સાથે જ પોલીસે રામ રહીમના પુત્ર આદિત્ય ઇંસા વિરુદ્ધ પણ લુકઆઉટ જાહેર કર્યું છે. ઉલ્લેખનીય છે કે, 25 ઓગસ્ટના રોજ કેન્દ્રિય અન્વેષણ બ્યૂરો(સીબીઆઇ)ની પંચકુલા અદાલતના જજ જગદીપ સિંહે રામ રહીમને દોષી જાહેર કર્યા હતા અને તેમને જેલમાં લઇ જવાની તૈયારી થઇ હતી. આ દરમિયાન રામ રહીમને ભગાડવાની યોજના બનાવવામાં આવી હતી.